End User License Agreement

Western Digital végfelhasználói licencszerződés

FONTOS – FIGYELMESEN OLVASSA EL: Ez a végfelhasználói licencszerződés („Szerződés”) egy olyan jogi szerződés Ön, mint magánszemély vagy mint önálló gazdasági társaság („Ön”) és a Western Digital Technologies, Inc. („WDT”) között, amely szabályozza, hogy a WDT szoftvert és a kapcsolódó online vagy elektronikus dokumentációt hogyan használhatja fel (a szerződésben a szoftver és a dokumentáció együttes megnevezése „szoftver”).

A SZOFTVER TELEPÍTÉSÉVEL, AKTIVÁLÁSÁVAL, LEMÁSOLÁSÁVAL VAGY EGYÉB FELHASZNÁLÁSÁVAL ÖN ELFOGADJA, HOGY A SZERZŐDÉS - BELEÉRTVE A WESTERN DIGITAL JELEN DOKUMENTUMBAN TARTALMAZOTT TITOKTARTÁSI NYILATKOZATÁT IS (LÁSD A 4. SZAKASZT) - FELTÉTELEI ÖNRE KÖTELEZŐ ÉRVÉNYŰEK. HA EZT NEM VÁLLALJA, A SZOFTVERT NE TELEPÍTSE FEL, NE AKTIVÁLJA, NE MÁSOLJA LE VAGY NE HASZNÁLJA. A szerződést WDT időnként a www.wdc.com/company/legal/ weboldalon közzétett tájékoztatással módosíthatja, Ön pedig elfogadja, hogy a tájékoztatással Önnek lehetősége van a szerződés módosításait megvizsgálni, illetve elfogadja, hogy amennyiben a szoftvert a módosítás közzététele után is használja, úgy a módosítások Önre kötelező érvényűek.

1. LICENCADÁS

Ön a szoftver licencét megkapja és nem megvásárolja. WDT ezennel Önnek a szerződés feltételei szerint személyes, nem kizárólagos, (a 12. bekezdés szerint) át nem ruházható, át nem vehető és tovább nem adható licencet biztosít arra, hogy a szoftvert a WDT hardverrel együtt kizárólag személyes vagy belső célra felhasználja, illetve, hogy a szoftverről a felhasználáshoz személyes vagy belső biztonsági mentés céljából indokolt példányszámban másolatot készítsen.

2. JOGFENNTARTÁS

Ön tudomásul veszi, hogy a szoftver szerzői jogi és más szellemi, illetve tulajdonjogi védelem alatt áll. WDT és független licenctulajdonosai („Licenctulajdonosok”) az 1. bekezdésben az Ön számára kifejezetten biztosított licenc kivételével a szoftverrel kapcsolatban mindezeket a jogokat fenntartják. E kifejezett licenc kivételével WDT sem hallgatólagosan, sem utaló magatartással, sem pedig egyéb módon Önnek semmilyen szoftverbeli jogot, tulajdoni jogcímet, érdekeltséget vagy licencet nem biztosít, nem engedményez vagy nem ad át. Ön elfogadja, hogy nem tesz olyan lépést, amely a szoftver tekintetében bármilyen módon zavarja a WDT vagy az ő licenctulajdonosainak jogát. Emellett a szoftverből elérhető tartalmak tulajdoni jogcíme, tulajdonjoga és szellemi tulajdonjoga az adott tartalom tulajdonosának tulajdonát képezi, és azt az alkalmazandó szerzői jogi vagy más törvények védhetik. E szerződés nem biztosít Önnek jogokat ezekre a tartalmakra.

A Szoftver használatával letölthet és használhat idegen szoftvert és/vagy a Szoftverrel megnyithat olyan hivatkozást, amelyen keresztül hozzáférhet idegen tartalomhoz (az ilyen szoftver és tartalom együttesen az „Idegen tartalom”). Ön tudomásul veszi továbbá, hogy a Szoftverből elérhető idegen tartalmak az adott idegen tartalom tulajdonosok tulajdonát képezik, amelyek a vonatkozó szerzői jogi és más szellemi tulajdonjogi törvények védelme alatt állhatnak. A jelen Szerződéssel vagy a Szoftver idegen tartalmak eléréséhez történő felhasználásával Ön az idegen tartalmakkal kapcsolatban semmilyen jogot nem szerez. Az idegen tartalmakat Ön nem használhatja fel, ha arra az adott szolgáltató („Szolgáltató”) vagy tartalomgazda nem adott engedélyt. Ön köteles gondoskodni arról, hogy a Szoftver idegen tartalmak eléréséhez, sokszorosításához, bemutatásához vagy egyéb alkalmazásához történő felhasználásával ne sértse meg harmadik személy szellemi tulajdonjogát. Ön tudomásul veszi, hogy bizonyos idegen tartalmak eléréséhez vagy elérési jogosultságához Önnek esetleg a szolgáltatóval vagy a tartalomgazdával külön szerződést kell kötnie, vagy meg kell felelnie a szolgáltató kikötéseinek vagy használati feltételeinek.

3. KORLÁTOZÁSOK

Ön tudomásul veszi és elfogadja, hogy: (a) a szoftvert csak az 1. bekezdésben kifejezetten megengedett módon sokszorosítja; (b) a szoftvert nem módosítja, nem alakítja át, nem fordítja le vagy nem készít abból származó munkát; (c) a szoftvert vagy a szoftver technológiai jellemzőit vagy intézkedéseit semmilyen eszközzel vagy módon nem próbálja meg kikerülni vagy letiltani; (d) a szoftver forráskódját nem próbálja meg visszafordítani, szétbontani, visszafejteni vagy a szoftverből a forráskódot egyéb módon nem próbálja meg kinyerni; (e) harmadik személyek körében a szoftvert (a 12. bekezdés értelmében megengedettek kivételével) nem terjeszti, nem terheli meg, nem értékesíti, nem adja kölcsön, nem adja bérbe, a licencet nem adja tovább vagy egyéb módon nem ruházza át, nem teszi közzé vagy nem adja ki; (f) a szoftverben vagy a szoftveren feltüntetett vagy a szoftverrel kapcsolatban felhasznált védjegyet, logót, szerzői jogi vagy egyéb tulajdonjogi figyelmeztetést, jelmagyarázatot, szimbólumot vagy címkét nem távolítja el vagy nem változtatja meg; vagy (g) a szoftvert oly módon használja, amely hozzájárul harmadik fél szellemi tulajdonjogának megsértéséhez, beleértve, de arra nem korlátozva a harmadik fél szerzői jogát, kereskedelmi titkait és szabadalmait.

Bizonyos esetekben a szoftver működhet nem WDT tárolóeszközökkel is. Ön tudomásul veszi, és egyetért azzal, hogy a WDT az ilyen tárolóeszközök minőségével és képességeivel kapcsolatban nem vállal felelősséget és jótállást. Ön tudomásul veszi, hogy a WDT egyes nem WDT tárolóeszközökkel kapcsolatban támogatást biztosíthat, míg másokkal kapcsolatban nem; a WDT nem garantálja, hogy a szoftver kompatibilis vagy kompatibilis marad az ilyen nem WDT tárolóeszközökkel.

4. FRISSÍTÉSEK, SZEMÉLYRE VISSZA NEM VEZETHETŐ INFORMÁCIÓK

Ön tudomásul veszi, hogy a szoftver (alábbiakban meghatározott) frissítéseire vonatkozóan WDT nem köteles Önnek támogatást nyújtani. WDT azonban időnként a szoftver frissített verzióit is kiadhatja, a szoftver pedig az interneten keresztül automatikusan kapcsolódhat a WDT vagy harmadik személyek által üzemeltetett szerverekhez, hogy ellenőrizze, vannak-e a szoftverhez elérhető frissítések, mint például hibajavítások, programjavítók, frissítések, továbbfejlesztett funkciók, beépülő modulok és új verziók (együttesen: „frissítések”), és (1) automatikusan, elektronikus úton frissítheti az Ön számítógépén használt szoftver verzióját, vagy (2) lehetőséget adhat a letöltésre. Ön ezennel elfogadja, hogy amennyiben a szoftvert feltelepíti és a frissítések automatikus ellenőrzését nem kapcsolja ki, úgy a WDT vagy harmadik személyek szervereiről automatikusan kér és kap is frissítéseket. Ön hozzájárul az automatikus frissítéshez és elfogadja, hogy a frissítésekre a Szerződés feltételei vonatkoznak.

A szoftver olyan automatikus kommunikációs funkciókat is tartalmazhat, amelyek a szoftver működésével kapcsolatban bizonyos, személyre vissza nem vezethető adatokat is átadhatnak a WDT-nek. Ilyen információk közé tartozhat az, hogy milyenek az Ön szoftverbeállításai, vagy az, hogy a szoftver mely verzióját használja. WDT ezeket az információkat felhasználhatja kutatási célokra, ideértve a fogyasztói magatartások összesített statisztikai elemzését. Tudomásul veszi továbbá, hogy a WDT nem felel és nem vállal garanciát a szolgáltatóval és a tartalom tulajdonosával megosztott bármilyen információ tekintetében (beleértve a személy azonosításra alkalmas adatokat). A szolgáltatónak és a tartalom tulajdonosának az Ön által feltárt információk biztonságáért kizárólag a szolgáltató vagy a tartalom tulajdonosa felel.

A gyűjtött adatok használatára vonatkozó bővebb információért lásd a WDT titoktartási nyilatkozatát a http://www.wd.com/en/company/corporateinfo/privacy.aspx weboldalon. Ön elfogadja a WDT titoktartási nyilatkozatának feltételeit, amely hivatkozásként a jelen dokumentum részét képezi.

5. REGISZTRÁCIÓS INFORMÁCIÓK

A termékregisztrációs folyamat részeként WDT regisztrációval kapcsolatos információkat is bekérhet, ideértve az Ön nevét és e-mail címét. Az információk megadásával Ön hozzájárul ahhoz, hogy WDT ezek gyűjtésével és felhasználásával a szoftverrel együtt vásárolt termékre (a „termék”) vonatkozóan nem reklám tartalmú tájékoztatásokat küldjön, ideértve az ingyenesen elérhető frissítésekre vonatkozó tájékoztatásokat, a termékvisszahívásokra vonatkozó tájékoztatásokat vagy a biztonsági problémákat érintő tájékoztatásokat. Önnek lehetősége lesz arra is, hogy a WDT-től és az ő üzleti partnereitől érkező reklám tartalmú e-mailekre és anyagokra jelentkezzen. A jelentkezési lehetőséget választva Ön hozzájárul ahhoz, hogy a WDT-től és az ő üzleti partnereitől reklám tartalmú anyagokat kapjon mindaddig, amíg nem él a lehetőséggel, hogy a tájékoztatásokról leiratkozik. WDT az Ön regisztrációs adatait harmadik személyekkel soha sem osztja meg, kivéve, ha (a) arra Ön kifejezetten felhatalmazta, (b) törvény vagy bírósági végzés írja elő, (c) megfelelő titoktartási kötelezettség alapján a WDT-nek kapcsolódó szolgáltatásokat nyújtó harmadik személyről van szó, (d) jogi eljárással van kapcsolatban vagy (e) a WDT vagy a WDT e szerződéssel érintett részlegének összes vagy lényegében összes részvényét vagy eszközét megszerző félről van szó.

6. GARANCIA KIZÁRÁSA

A SZOFTVERT ÖN „ADOTT ÁLLAPOTBAN”, MINDEN GARANCIA NÉLKÜL KAPJA MEG. WDT ÉS AZ Ő LICENCTULAJDONOSAI A VONATKOZÓ JOGSZABÁLYOK ÁLTAL MEGENGEDETT LEGNAGYOBB MÉRTÉKBEN ELZÁRKÓZNAK MINDEN KIFEJEZETT VAGY HALLGATÓLAGOS GARANCIAVÁLLALÁSTÓL, IDEÉRTVE TÖBBEK KÖZÖTT AZ ELADHATÓSÁGRA, EGY ADOTT CÉLRA VALÓ ALKALMASSÁGRA ÉS HARMADIK SZEMÉLYEK SZELLEMI TULAJDONJOGÁNAK MEG NEM SÉRTÉSÉRE VAGY A VÍRUSMENTESSÉGRE VONATKOZÓ HALLGATÓLAGOS GARANCIAVÁLLALÁST. A WDT NEM SZAVATOLJA AZT, HOGY A LICENCELT SZOFTVER MEGFELEL AZ ÖN ELVÁRÁSAINAK VAGY AZT, HOGY HIBAMENTES. AZ EGYÉRTELMŰSÉG KEDVÉÉRT, A WDT MINDEN FELELŐSSÉGET ÉS GARANCIÁT ELUTASÍT A SZOLGÁLTATÓ VAGY A TARTALOM TULAJDONOS IDEGEN TARTALMAIVAL, TEVÉKENYSÉGEIVEL VAGY MULASZTÁSÁVAL KAPCSOLATBAN. A SZOFTVER HASZNÁLATÁBÓL VAGY MŰKÖDÉSÉBŐL FAKADÓ KOCKÁZAT TELJES EGÉSZÉBEN ÖNT TERHELI. ÖN TUDOMÁSUL VESZI ÉS ELFOGADJA, HOGY A SZOFTVER FELHASZNÁLÁSA KÖZBEN A SAJÁT BELÁTÁSA SZERINT ÉS KOCKÁZATÁRA TÖLT LE VAGY SZEREZ MEG EGYÉB MÓDON SZOFTVEREKET, ANYAGOKAT VAGY ADATOKAT, ILLETVE, HOGY KIZÁRÓLAGOSAN ÖN A FELELŐS AZÉRT, HA A SZÁMÍTÓGÉPÉBEN, A RENDSZERÉBEN VAGY A HÁLÓZATÁN KÁR KELETKEZIK, IDEÉRTVE AZ ADATVESZTÉST VAGY SÉRÜLÉST.

7. FELELŐSSÉGKORLÁTOZÁS

WDT VAGY AZ Ő LICENCTULAJDONOSAI A VONATKOZÓ JOGSZABÁLYOK ÁLTAL MEGENGEDETT LEGNAGYOBB MÉRTÉKBEN AKKOR SEM FELELNEK A SZERZŐDÉSBŐL VAGY A SZOFTVER HASZNÁLATÁBÓL VAGY HASZNÁLHATATLANSÁGÁBÓL KELETKEZŐ BÁRMELY KÖVETKEZMÉNYES, JÁRULÉKOS, KÖZVETETT, KÜLÖNLEGES, BÜNTETŐJOGI VAGY EGYÉB KÁROKÉRT (IDEÉRTVE TÖBBEK KÖZÖTT AZ ELMARADT ÜZLETI HASZNOT, AZ ÜZEMSZÜNETET, AZ ADATVESZTÉST, A SZÁMÍTÓGÉPES RENDSZERHIBÁT, A RENDELLENESSÉGET VAGY AZ EGYÉB ANYAGI VESZTESÉGET), HA A LEHETSÉGES KÁROKRÓL WDT TÁJÉKOZTATÁST KAPOTT. MIVEL EGYES ÁLLAMOK/JOGHATÓSÁGOK A KÖVETKEZMÉNYES VAGY JÁRULÉKOS KÁROK VONATKOZÁSÁBAN NEM ENGEDÉLYEZIK A FELELŐSSÉG KIZÁRÁSÁT VAGY KORLÁTOZÁSÁT, LEHET, HOGY A FENTI KORLÁTOZÁS ÖNRE NEM VONATKOZIK. A SZOFTVERREL KAPCSOLATBAN WDT ÖNNEL SZEMBEN VISELT TELJES KÁRFELELŐSSÉGE EGY ESETBEN SEM HALADJA MEG A 25 DOLLÁRT. A FENTI KORLÁTOZÁSOK, KIVÉTELEK ÉS KIZÁRÁSOK AZ ALKALMAZANDÓ JOGSZABÁLYOK ÁLTAL MEGENGEDETT LEGNAGYOBB MÉRTÉKBEN AKKOR IS ÉRVÉNYESEK, HA VALAMELY JOGORVOSLAT NEM ÉRI EL ALAPVETŐ CÉLJÁT.

WDT NEM FELEL VAGY NEM FELELŐS AZ ÖN RENDSZERÉT ÉRT FERTŐZÉSÉRT VAGY SZENNYEZŐDÉSÉRT, A RENDSZERÉBEN KELETKEZŐ KÁRÉRT VAGY A SZOFTVER HASZNÁLATÁBÓL ADÓDÓ KÉSEDELMEKÉRT, PONTATLANSÁGOKÉRT, HIBÁKÉRT VAGY KIMARADÁSOKÉRT. A SZOFTVER NEM HASZNÁLHATÓ NUKLEÁRIS LÉTESÍTMÉNYEK, REPÜLŐGÉP IRÁNYÍTÓ VAGY KOMMUNIKÁCIÓS RENDSZEREK ÉS LÉGIFORGALOM IRÁNYÍTÓ GÉPEK ÉS EGYÉB OLYAN GÉPEK ÜZEMELTETÉSÉNÉL, AMELYEK ESETÉBEN A SZOFTVER HIBÁJA HALÁLT, SZEMÉLYI SÉRÜLÉST VAGY SÚLYOS FIZIKAI VAGY KÖRNYEZETI KÁROKAT OKOZHAT.

8. AZ USA KORMÁNYÁNAK KORLÁTOZOTT JOGAI

A szoftver korlátozott jogokkal kerül forgalomba. Kormányzati felhasználásra, másolásra vagy közzétételre a DFARS 252.227-7013: Műszaki adatokhoz és számítógépes szoftverekhez fűződő jogokról szóló záradék (b)(3)(i) alpontjában, vagy, adott esetben a 48 CFR 52.227-19: Kereskedelmi számítógépes szoftverek korlátozott jogairól szóló (c) (1) és (2) alpontjában rögzített korlátozások vonatkoznak. A gyártó a Western Digital Technologies, Inc., 3355 Michelson Drive, Suite 100, Irvine, CA 92612.

9. EXPORTKORLÁTOZÁSOK

WDT nem vállal felelősséget arra vonatkozóan, hogy a szoftver alkalmas az Ön országában történő felhasználásra. Ön tudomásul veszi, hogy sem a szoftvert, sem pedig a benne rejlő információt vagy technológiát nem lehet letölteni vagy egyéb módon exportálni vagy re-exportálni olyan országokba (vagy azok állampolgárainak vagy lakosainak), amelyekre (vagy akikre) az USA kereskedelmi embargót vetett ki, jelenleg az USA kereskedelmi embargólistáján szereplő országok közé tartozik Irán, Kuba, Szíria, Észak-Korea és Szudán, vagy bármely olyan személyeknek, akik az USA Pénzügyminisztériumának külön megnevezett állampolgárok (Specially Designated Nationals) listáján vagy az USA Kereskedelmi Minisztériumának tiltott megrendelések táblázatában (Table of Denial Orders) szerepelnek. A szoftver felhasználásával Ön elfogadja a fentieket, illetve kijelenti és szavatolja, hogy Ön nem ilyen országban él, vagy nem áll ezen országok állampolgárainak vagy lakosainak ellenőrzése alatt.

10. KÁRTALANÍTÁS

Ön ezennel vállalja, hogy WDT és az ő licenctulajdonosai számára kártalanítást, védelmet és mentességet biztosít azon kötelezettségek, károk, követelések, bírságok és költségek esetén (ideértve az ésszerű ügyvédi díjakat és költségeket), amelyek abból erednek, hogy Ön e szerződést megszegte.

11. MEGSZŰNÉS

A WDT egyéb jogainak sérelme nélkül e szerződés értesítés nélkül automatikusan megszűnik, ha Ön a szerződés értelmében fennálló kötelezettségeit nem teljesíti. Megszűnés esetén Ön köteles a szoftver mindennemű használatát azonnal megszüntetni és a szoftver összes példányát megsemmisíteni. A WDT által igénybe vehető jogorvoslatokon túl Ön elfogadja, hogy WDT azonnal ideiglenes intézkedést kérhet abban az esetben, ha Ön e szerződést megszegi.

12. ÁTRUHÁZÁS

Ön a szerződést vagy a szoftvert – a jog erejénél fogva vagy egyéb módon – nem engedheti át, vagy egyéb módon nem ruházhatja át. Ön a fentiektől függetlenül a szerződés értelmében fennálló valamennyi jogát véglegesen átruházhatja arra, aki megvásárolja a WDT hardvert, amelyhez a szoftvert mellékelték, feltéve, hogy (a) a vevő vállalja, hogy átvállalja az Ön szerződés értelmében fennálló összes kötelezettségét és (b) Ön a szoftver összes másolatát a vevőnek átadja, a szoftvert pedig a továbbiakban nem használja. Ez a szerződés kötelező érvényű és átszáll a felekre, azok jogutódaira és engedményeseire.

13. NYÍLT FORRÁSKÓDÚ SZOFTVER

A jelen szerződés tárgyát képező szoftver „nyílt forráskódú” szoftvert tartalmazhat (olyan szoftver, amelynek a forgalmazói licence lehetővé teszi a számítógépes kód nyilvános megosztását, megtekintését és módosítását). A jelen szerződés 3. szakasza az ilyen nyílt forráskódú szoftverekre csak olyan mértékben érvényes, amennyiben az nem ütközik a nyílt forráskódú szoftver licencének feltételeivel.

14. VEGYES RENDELKEZÉSEK

Ez a szerződés annak tárgyában a felek között teljes megállapodást képez és minden előző vagy egyidejű szóbeli vagy írásos megállapodást felvált. A szerződésre a kollíziós rendelkezésekre tekintet nélkül Kalifornia Állam törvényei az irányadóak, Ön pedig elfogadja a Kalifornia Államban székelő állami és szövetségi bíróságok kizárólagos illetékességét. Az Egyesült Nemzetek Szervezetének nemzetközi árukereskedelmi szerződésekre vonatkozó konvenciója ezt a szerződést nem szabályozza. Ha a szerződés valamely rendelkezését illetékes bíróság érvénytelennek vagy végrehajthatatlannak ítéli, úgy a rendelkezést a végrehajthatósághoz szükséges mértékben módosítani kell úgy, hogy a szándéka ne vesszen el, vagy – ha a módosítás nem lehetséges – a szerződéstől el kell választani, a szerződés egyéb rendelkezései azonban teljes egészében érvényben és hatályban maradnak. Ha bármelyik fél a szerződés valamely feltételétől vagy annak megszegésétől eláll, az semmi esetre sem jelenti az adott feltételtől vagy annak későbbi megszegésétől történő elállást. A megszűnéstől függetlenül végrehajthatóak a szerződés azon rendelkezései, amelyek a szerződés megszűnése utáni teljesítést igényelnek vagy irányoznak elő. A felek érdemi hatáskörén kívülálló okból közvetlenül vagy közvetve keletkező késedelmekért, a (fizetési kötelezettségen kívüli) teljesítési hibákért vagy szolgáltatás fennakadásokért egyik fél sem kerül mulasztásba vagy nem vonható felelősségre. Ha a szerződés értelmében vita keletkezik, a másik fél megtéríti a nyertes fél azzal kapcsolatos összes ügyvédi és egyéb költségeit.

4078-705022-Y06 2013. május